ПРОТОКОЛ № 11
от заседание на Комисия по дисциплинарните производства
на Висшия съдебен съвет,
проведено на 18 март  2014 г.

Днес, 18 март 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ГАЛЯ ГЕОРГИЕВА	
                                                                           ЮЛИЯ КОВАЧЕВА
                                                                           ЯСЕН ТОДОРОВ
                                                                           МИХАИЛ КОЖАРЕВ
                                                                           СВЕТЛА ПЕТКОВА

Отсъства: Милка Итова.

От администрацията на ВСС: Деница Захариева и Мартин Величков  – експертни сътрудници на Комисия по дисциплинарните производства.

Заседанието протече при следния дневен ред:

1. Преписка във връзка с издадена заповед на Румен Попов – окръжен прокурор на Окръжна прокуратура гр. Пловдив, с която, на основание чл. 327 от ЗСВ, е обърнато внимание на Тодор Пенев Павлов – прокурор в Окръжна прокуратура гр. Пловдив.

2. Заповед на Христо Динев – градски прокурор на Софийска градска прокуратура, с която, на основание чл. 327 от ЗСВ, е обърнато внимание на Кирил Димитров Димитров – прокурор в Софийска градска прокуратура.

3. Доклад от Силвия Илиева – и.д. главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.

4. Доклад от Силвия Илиева  - и.д. главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.

5. Решение № 3282/10.03.2014 г. на ВАС – петчленен състав – ІІ колегия, с което оставя в сила Решение № 13036/09.10.2013 г. на ВАС VІ-то отделение, с което е отменено решение на ВСС по т. 29 от протокол № 14/11.04.2013 г. - наложено дисциплинарно наказание по чл. 308, ал. 1, т. 6 от ЗСВ – „дисциплинарно освобождаване от длъжност” на Мария Иванова Иванова - съдия в Софийски градски съд. 

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

6. Предложение от Инспектората към ВСС за образуване на дисциплинарно производство и налагане на дисциплинарно наказание на Георги Христов  – председател на Районен съд гр. Ловеч.

7. Предложение от Мирослав Марков – председател на Районен съд гр. Велики Преслав, за образуване на дисциплинарно производство и налагане на дисциплинарно наказание на Стоян Ангелов Момов – съдия в Районен съд гр. Велики Преслав.

8. Предложение от седмина членове на ВСС за образуване на дисциплинарно производство и налагане на дисциплинарно наказание на Петър Костадинов Стоянов – съдия във Военен съд гр. София.

9. Заповед на Олег Димитров – окръжен прокурор на Окръжна прокуратура гр. Монтана, с която е наложено дисциплинарно наказание по чл. 308, ал. 1, т. 2 от ЗСВ - „порицание” на Пламен Борисов Петков  - следовател в Следствен отдел в Окръжна прокуратура гр. Монтана .

По дневния ред

1. ОТНОСНО: Преписка във връзка с издадена заповед на Румен Попов – окръжен прокурор на Окръжна прокуратура гр. Пловдив, с която, на основание чл. 327 от ЗСВ, е обърнато внимание на Тодор Пенев Павлов – прокурор в Окръжна прокуратура гр. Пловдив.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме за сведение заповед ОП № 27/10.02.2014 г. на Румен Попов – окръжен прокурор на Окръжна прокуратура гр. Пловдив, с която, на основание чл. 327 от ЗСВ, е обърнато внимание на Тодор Пенев Павлов – прокурор в Окръжна прокуратура гр. Пловдив и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
1.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

2. ОТНОСНО: Заповед на Христо Динев – градски прокурор на Софийска градска прокуратура, с която, на основание чл. 327 от ЗСВ, е обърнато внимание на Кирил Димитров Димитров – прокурор в Софийска градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение заповед № 468/05.03.2014 г. на Христо Динев – градски прокурор на Софийска градска прокуратура, с която, на основание чл. 327 от ЗСВ, е обърнато внимание на Кирил Димитров Димитров – прокурор в Софийска градска прокуратура и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

3. ОТНОСНО: Доклад от Силвия Илиева – и.д. главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение доклада от Силвия Илиева – и.д. главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.
          3.2. Извлечение от решението на Комисия по дисциплинарните производства да се изпрати на Комисия „Съдебна администрация” на ВСС.

4. ОТНОСНО: Доклад от Силвия Илиева  - и.д. главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение доклада от Силвия Илиева  - и.д. главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.
          4.2. Извлечение от решението на Комисия по дисциплинарните производства да се изпрати на Комисия „Съдебна администрация” на ВСС.

5. ОТНОСНО: Решение № 3282/10.03.2014 г. на ВАС – петчленен състав – ІІ колегия, с което оставя в сила Решение № 13036/09.10.2013 г. на ВАС VІ-то отделение, с което е отменено решение на ВСС по т. 29 от протокол № 14/11.04.2013 г. - наложено дисциплинарно наказание по чл. 308, ал. 1, т. 6 от ЗСВ – „дисциплинарно освобождаване от длъжност” на Мария Иванова Иванова - съдия в Софийски градски съд. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
5.1. Предлага на Висшия съдебен съвет да избере нов дисциплинарен състав, по дисциплинарно дело № 12 по описа на Висшия съдебен съвет за 2011 г., който да се произнесе с решение, съобразно дадените от Върховния административен съд указания.

6. ОТНОСНО: Предложение от Инспектората към ВСС за образуване на дисциплинарно производство и налагане на дисциплинарно наказание на Георги Христов  – председател на Районен съд гр. Ловеч.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

           6.1. Предлага на Висшия съдебен съвет, съгласно предложението от Инспектората към ВСС, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Георги Христов – председател на Районен съд гр. Ловеч.

	  7. ОТНОСНО: Предложение от Мирослав Марков – председател на Районен съд гр. Велики Преслав, за образуване на дисциплинарно производство и налагане на дисциплинарно наказание на Стоян Ангелов Момов – съдия в Районен съд гр. Велики Преслав.
	
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

           7.1. Предлага на Висшия съдебен съвет, съгласно предложението от Мирослав Марков – председател на Районен съд гр. Велики Преслав, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Стоян Ангелов Момов – съдия в Районен съд гр. Велики Преслав.

8.ОТНОСНО: Предложение от седмина членове на ВСС за образуване на дисциплинарно производство и налагане на дисциплинарно наказание на Петър Костадинов Стоянов – съдия във Военен съд гр. София.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	8.1. Предлага на Висшия съдебен съвет, съгласно предложението от седмина членове на ВСС, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Петър Костадинов Стоянов – съдия във Военен съд гр. София.

9.ОТНОСНО: Заповед на Олег Димитров – окръжен прокурор на Окръжна прокуратура гр. Монтана, с която е наложено дисциплинарно наказание по чл. 308, ал. 1, т. 2 от ЗСВ - „порицание” на Пламен Борисов Петков  - следовател в Следствен отдел в Окръжна прокуратура гр. Монтана .

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

9.1. Да се поканят за изслушване в заседанието на комисията, което ще се проведе на 8 април 2014 г., Пламен Борисов Петков – следовател в Следствен отдел на Окръжна прокуратура гр. Монтана и Олег Димитров – окръжен прокурор на Окръжна прокуратура гр. Монтана.
.

18.03.2014 г.			                  
							 ПРЕДСЕДАТЕЛ: 
             
                                                                                        ВАСИЛ ПЕТРОВ